laion/Wikipedia-Exotic huggingface dataset:
קבוצת הארמיות המזרחית (האימפריה העות'מאנית)

קבוצת הארמיות המזרחית (בטורקית: Şark Ordular Grubu or Şark Orduları Grubu) הייתה קבוצת ארמיות של צבא האימפריה העות'מאנית אשר לחמה במהלך המערכה בקווקז במלחמת העולם הראשונה. קבוצת הארמיות הוקמה ב-7 ביוני 1918 וכמפקדה מונה ואיפ פאשה. הקבוצה כללה את הארמיות השלישית והתשיעית. הקבוצה הוקמה מתוך רצון של העות'מאנים לסיים את המערכה בקווקז אשר בעקבות נפילת האימפריה העות'מאנית נכנסה לתוהו ובוהו מוחלט. קבוצת הארמיות לא לחמה באף צבא אמיתי, אלא במיליציות מקומיות ורפובליקות עצמאיות קטנות שהוקמו באזור בעקבות הסתלקות הרוסית. ב-29 ביוני הוחלף ואיפ פאשה בידי חליל קוט. בספטמבר הוכפף צבא האסלאם אל הקבוצה. הקבוצה פורקה ב-21 באוקטובר של אותה שנה. ואיפ פאשה (7 ביוני 1918 – 29 ביוני 1918) חליל קוט (29 ביוני 1918 – 21 באוקטובר 1918) İsmet Görgülü, On Yıllık Harbin Kadrosu 1912-1922. Balkan - Birinci Dünya ve İstiklal Harbi, Türk Tarih Kurumu Basımevi, 1993, (in Turkish) Enis Şahin, Trabzon ve Batum konferansları ve antlaşmaları, 1917-1918, Türk Tarih Kurumu Basımevi, 2002, (in Turkish) Edward J. Erickson, Order to Die: A History of the Ottoman Army in the First World War, Greenwoodpress, 2001 Edward J. Erickson, Order to Die: A History of the Ottoman Army in the First World War, Greenwood Press, 2001
פלימנרכוס

פלימנרכוס (שם מדעי: Pallimnarchus) הוא סוג של זוחל גדול מתת-משפחת המקוסוכיניים שבמשפחת התניניים, אשר חי באוסטרליה של תקופת הפליוקן והפליסטוקן. הוא תואר ב-1886 בידי החוקר צ'ארלס וולטר די ויס (אנ') ופירוש שמו הוא הרכב של שלושה מילים: "Pan‏, "Limnos" ו-"Archon" שפירושם: "השליט של כל הביצות". תנין זה התגלה בשטח המאובנים ריברסליי שבצפון קווינסלנד, באזור בו התגלו יצורים פרהיסטוריים שונים. סוג זה הכיל 2 מינים: Pallimnarchus pollens ו-Pallimnarchus gracilis. תנין זה הגיע לאורך של מעל 5 מטרים כך שהיה טורף-על באוסטרליה בדומה לתנין הים (שהתקיים במשך הפליסטוקן) לצד טורפי-על כמו הקווינקנה והמגלניה ואריה הכיס. הוא היה בעל מבנה לסתות רחבות מאוד עם שיניים חרוטיות עבות שהותאמו לנגיסה חזקה. מאפיינים אלה התאימו למארב חרישי לטרף והריגה מהירה. מבנה זה היה יכול לעזור לו לטרוף אפילו דיפרוטודונים צעירים או חלשים. מדיה וקבצים בנושא פלימנרכוס בוויקישיתוף פלימנרכוס, באתר האנציקלופדיה של החיים (באנגלית) פלימנרכוס, באתר GBIF (באנגלית)
סטלזאורוס

סטלזאורוס (שם מדעי: Stellasaurus) הוא סוג של דינוזאור ממשפחת הצרטופסיים, שחי באמריקה הצפונית בקרטיקון עליון. בסוג ידוע מין יחיד Stellasaurus ancellae. פירוש שמו הוא "לטאת כוכב" בהתייחס לצורת ראשו, וכן כמחווה לשיר "Starman" מאת דייוויד בואי. הוא התגלה במונטנה (ארצות הברית) בתצורת טו מדיסן (Two Medicine Formation) בסלעים המתוארכים לגיל הקמפן. הוא שייך לתת-המשפחה צנטרוזאורים וככל הנראה לשבט Pachyrhinosaurini. הוא מהווה חוליה מקשרת בין שבט זה, המאוחר יותר, לשבט Centrosaurini הקדום יותר. הוא נתגלה עוד ב-1992, אז הוצע לסווג אותו כסוג חדש, אך הוחלט לסווגו תחת הסוג הקיים רובאוזאורוס. הערכה מחדש שנעשתה ב-2020 מיצבה אותו מחדש כסוג נפרד. מחברי המאמר ראו אותו כחוליה המקשרת בין סטירקוזאורוס ורובאוזאורוס לאייניוזאורוס והשושלת שהביאה לפכיריינוזאורוס. סטלזאורוס היה דינוזאור במשפחת הצרטופסיים וכמוהם היה בעל גולגולת גדולה עם עטרה וקרניים. כמו הסטירקוזאורוס והרובאוזאורוס הוא היה בעל קרן אף ארוכה והיא הייתה מעוקלת פנימה. קרני הגבה שלו היו מנוונות כמו אצל הסטירקוזאורוס. מהעטרה שלו בלטו שני זיזים ארוכים מכל צד, ואלה היו ישרים במיוחד. בעטרה היו "חלונות" בעצם. מדיה וקבצים בנושא סטלזאורוס בוויקישיתוף Wilson, John P.; Ryan, Michael J.; Evans, David C. (2020). "A new, transitional centrosaurine ceratopsid from the Upper Cretaceous Two Medicine Formation of Montana and the evolution of the 'Styracosaurus-line' dinosaurs". Royal Society Open Publishing. 7 (4). doi:10.1098/rsos.200284. ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
הר לויד (אנטארקטיקה)

הר לויד (באנגלית: Mount Lloyd) הוא הר ברכס הולנד, בחוף שקלטון, בשטח חסות רוס שבאנטארקטיקה. ההר ממוקם במוצאו של קרחון יואיט; 13 קילומטרים צפונית להר מילר. ההר התגלה ומופה על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909. שמו של ההר ניתן לו על ידי המשלחת האנטארקטית הבריטית. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 189 הר לויד באתר הסקר הגאולוגי של ארצות הברית הר לויד באתר הגאזט האנטארקטי של ממשלת ניו זילנד הר לויד באתר הגאזט האנטארקטי של ממשלת אוסטרליה הר לויד באתר הגאזט האנטארקטי המשווה SCAR של ממשלת אוסטרליה הר לויד באתר peakbagger גאזט השמות האנטארקטיים הרשמי של ארצות הברית מידע היסטורי וגאוגרפי
הר מילר (ארץ אנדרבי)

הר מילר (באנגלית: Mount Miller) הוא הר בארץ אנדרבי שבאנטארקטיקה. ההר ממוקם 2 קילומטרים צפונית מערבית לפסגת פיתגורס, בהרי הטולה. ההר מופה בהתבסס על תצלומי אוויר שצולמו בשנת 1956 על ידי משלחת החקר האנטארקטית הלאומית של אוסטרליה. שמו של ההר ניתן לו על ידי ועדת השמות האנטארקטית של אוסטרליה. ההר נקרא על שמו של ג'יי. ג'יי. מילר (J.J. Miller), חבר צוות באוניית המחקר "דיסקברי" במהלך משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931. הר מילר באתר הסקר הגאולוגי של ארצות הברית הר מילר באתר הגאזט האנטארקטי המשווה SCAR של ממשלת אוסטרליה הר מילר באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי
אלין וגנר

אלין וגנר (בשוודית: Elin Wägner ; ‏16 במאי 1882 – 7 בינואר 1949) הייתה סופרת, פמיניסטית ופילנתרופית שוודית. לצד פרדריקה ברמר, היא נחשבת לאחת מחלוצי הפמיניזם השוודי, שהשפיעה רבות על ההתפתחות החברתית בשוודיה. אלין וגנר נולדה למשפחת מורה בעיר לונד. לאחר סיום בית הספר היא עבדה כמורה. בעקבות אירועי מלחמת העולם הראשונה אלין וגנר הייתה תומכת בתנועות השלום. בשנת 1919 היא הקימה ארגון להצלת ילדים. היא הייתה בין מקימי של ארגון הנשים בשוודיה. בשנת 1923 היא הייתה בין מקימי ירחון פוליטי Tidevarvet ועמדה בראש המערכת עד לשנת 1927. את ספרה הראשון היא כתבה בשנת 1907. ספרים של וגנר דנים בזכויות נשים, תנועת השלום וזיהום הסביבה. היא פרסמה ספרים רבים. בשנת 1923 היא זכתה בפרס ספרותי שוודי. עבור ספר ביוגרפי שלה על סלמה לגרלף היא זכתה להיכלל באקדמיה השוודית בשנת 1944. אלין וגנר כתבה תסריטים למספר סרטים. היא התחתנה בשנת 1910 והתגרשה מבעלה בשנת 1922. Sarah Gillian Death: The female perspective in the novels of Fredrika Bremer and Elin Wägner: a comparative study of some central themes, 1985 מדיה וקבצים בנושא אלין וגנר בוויקישיתוף קורות חיים תיאור פעילותה כתבי אלין וגנר בפרויקט גוטנברג (באנגלית) אלין וגנר, במסד הנתונים הקולנועיים IMDb (באנגלית)
מבוא כרמל

פארק מדע ותעשייה מבוא כרמל הוא פארק תעשייה המצוי ברמות מנשה, מזרחית למחלף עין תות ומערבית לכביש 672, דרומית למושב אליקים. הפארק נמצא בבעלות משותפת של ארבע רשויות מקומיות: יקנעם עילית, דלית אל-כרמל, עספיא ומועצה אזורית מגידו, שוכן בתחום השיפוט של האחרונה ונכלל במרחב ביוספרי רמות מנשה. ב-2013 החל שיווק מגרשים בפארק ומאז הוקמו בו מרכזים לוגיסטיים, מתחם משרדים ומסחר ומתי מעט מפעלים, הגדול שבהם הוא מפעל אוניפארם, אשר נחנך ב-2017. היוזמה להקמת פארק תעשייה במקום החלה להתגלגל בשנות ה-90 של המאה ה-20. התשובה לשאלה מי אחראי להקמת הפארק, יקנעם עילית, מועצה אזורית מגידו או הממשלות השונות שנויה במחלוקת, אך לא כך באשר לתכליתו: יצירת מקור הכנסה מארנונה לרשויות המקומיות מגידו ויקנעם עילית. עספיא ודלית אל-כרמל הוזמנו להשתתף בהכנסות, ככל הנראה על מנת לשפר את סיכויו של המיזם לזכות לאישור הגופים המאסדרים, מה שאכן קרה. ב-2002 עמותת "אדם טבע ודין" הגישה את התנגדותה להקמת הפארק במסגרת ההליך לשינוי תוכנית המתאר למחוז צפון וזו נדחתה. השטח אשר יועד להקמת הפארק הוא 1,000 דונם, כאשר בשלב הראשון פותחו 546 דונם, ובהם 46 מגרשים לשיווק. ב-2014 זכה הפארק במעמד של אזור פיתוח א', דבר המקנה הטבות שונות למפעלים המצויים בו. הפארק תוכנן על ידי קייזר אדריכלים ופותח על ידי אולניק הובלה, עבודות עפר וכבישים. אדריכל הנוף הוא דוד אלחנתי. הפארק מתופעל באמצעות מנהלת המשותפת לארבע הרשויות המחזיקות בו בחלקים לא שווים (35% בבעלות יקנעם עילית, 35% בבעלות מועצה אזורית מגידו, 15% בבעלות מועצה מקומית דלית אל-כרמל ו-15% בבעלות מועצה מקומית עספיא) ושמה: פ. מ. ת. מבוא כרמל בע"מ. מנכ"ל החברה הוא ניסים אפרים ובדירקטוריון יושבים נציגים מארבע הרשויות המקומיות. ב-2019 מועצה מקומית עספיא הגישה למשרד הפנים בקשה לבחינה מחדש של חלוקת ההכנסות מארנונה בין הרשויות המקומיות, בשאיפה להגדיל את חלקה. מועצה מקומית דלית אל-כרמל ומועצה אזורית מגידו הציעו אף הן לשנות את חלוקת ההכנסות והשתיים תמימות דעים באשר לחלוקה הרצויה (50% מגידו, 25% דלית אל-כרמל, 25% עספיא), כך בתשובה שהוגשה למשרד הפנים ביוני 2019. אתר האינטרנט הרשמי של מבוא כרמל רחל הניג, ‏אושר שלב א' של אזה"ת מבוא כרמל ליד צומת אליקים, באתר גלובס, 10 בפברואר 2002 אבי שמול, הירוקים מתנגדים לאזור תעשייה משותף לעוספיה, דלית אל כרמל ויקנעם עילית, באתר הארץ, 3 בינואר 2002
חתול לוננסיס

חתול לוננסיס המכונה גם חתול מרטל (שם מדעי: Felis lunensis) הוא מין נכחד מהסוג חתול, שחי במשך תקופת הפליוקן והפליסטוקן לפני 2.5 עד 0.0781 מיליון שנה מזמננו. חתול זה לצידו של המין Felis attica, היה מראשוני הסוג חתול - סוג צעיר יחסית במשפחת החתוליים, והוא כנראה אביו הקדום של חתול הבר האירופי. חלק מהחוקרים אף רואים בו תת-מין נכחד של חתול הבר, אך אין לדבר ראיות. המאובנים של חתול זה התגלו באירופה באזורים של איטליה והונגריה וייתכן שגם ביוון. הממצאים הראשונים התגלו סביב טוסקנה משרידים של לסת תחתונה חלקית. ממצא זה סווג בידי החוקר האיטלקי אוגולינו מרטלי (אנ') ב-1906, על שמו קיבל את כינויו. הממצא הועבר לאוניברסיטת פירנצה שבאיטליה, שם הוא מצוי כיום. מבנה שיניו של חתול זה היה שונה מחתול בית מודרני, עם התאמה גדולה יותר לציד וקריעת בשר, והוא גם היה גדול יותר מרוב בני הסוג המודרניים, מעט קטן יותר ממינים כמו הסרוואל והקרקל. נמצאו שרידים של חיות שצד ביניהם בעיקר עופות. חתול זה כנראה חי בתחרות עם האדם, ואולי נכחד במשך עידן הקרח האחרון והוחלף במינים מתמחים יותר. מדיה וקבצים בנושא חתול לוננסיס בוויקישיתוף חתול לוננסיס, באתר GBIF (באנגלית)
Soap (שיר)

"Soap" (בעברית: "סבון") הוא סינגל שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-10 ביולי 2015, על ידי חברות התקליטים וורנר שאפל מיוזיק ואטלנטיק רקורדס, כסינגל השני מתוך האלבום. עם יציאתו נכנס השיר אל המקום ה-12 במצעד השירים האלטרנטיביים הדיגיטליים. השיר נכתב על ידי מלאני מרטינז, אמילי וורן וקייל שירר והופק על ידי קייל שירר גם כן. איגוד תעשיית ההקלטות הקנדי העניק לשיר את תואר הזהב, על מכירות של למעלה מ-40,000 עותקים במדינה. בנוסף לשיר עצמו, יצאו שישה רמיקסים רשמיים שלו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות. הווידאו קליפ הרשמי של השיר הועלה לערוץ היוטיוב של מלאני מרטינז ב-18 בנובמבר 2015. בתחילת הקליפ, בחור אשר הולך להתקלח. הוא מכין את האמבטיה, מביט מחוץ לחלון ואז נכנס לתוכה, תוך שבהבזקים מהירים ניתן לראות את מרטינז עצמה. נכון למאי 2020, מונה הצפיות של הקליפ עומד על למעלה מ-40 מיליון צפיות. מידע על היצירה "Soap" באתר מיוזיק בריינז מידע על הסינגל "Soap" באתר מיוזיק בריינז סרטון השיר "Soap" באתר יוטיוב Cry Baby (Deluxe Edition), נבדק ב-2020-05-01 Soap, נבדק ב-2020-05-01 Melanie Martinez – Soap (באנגלית), נבדק ב-2020-05-01 "Soap Title Performance - Alternative", Billboard, August 1, 2015 Gold/Platinum, Music Canada (באנגלית) Soap (Remixes) - EP by Melanie Martinez, Apple Music (באנגלית) Melanie Martinez - Soap Gold & Platinum, RIAA (באנגלית) Get millions of songs. All ad-free., Apple Music (באנגלית) Soap - Single by Melanie Martinez, Apple Music (באנגלית) Soap - Single by Melanie Martinez, Apple Music (באנגלית) Soap - Single by Melanie Martinez, Apple Music (באנגלית)
עליית מקבילים

עליית מקבילים (באנגלית: Dip) היא סוג של תרגיל התעמלות פיזית לחיזוק פלג הגוף העליון, המבוסס על דחיקת משקל הגוף בעזרת הזרועות כנגד כוח הכבידה. המתעמל אוחז במוטות המקבילים כאשר גופו אינו נתמך בקרקע, ומיישר את מרפקיו תוך דחיפת הגוף כלפי מעלה. את עליות המקבילים נהוג לבצע בתקן המקבילים או בטבעות והן מיועדות לחזק בעיקר את שריר הזרוע התלת-ראשי (יד אחורית), כאשר השרירים המסייעים לביצוע התנועה הם שריר הדלתא ושריר החזה הגדול. תרגיל זה משמש כתרגיל מרכזי בחדרי הכושר ושכיח במגוון ענפי ספורט כגון: פיתוח גוף, התעמלות מכשירים, קרוספיט, קליסטניקס ועוד. התרגיל מתבצע בצורה הבאה: מצב התחלתי: תומכים את משקל הגוף בעזרת הזרועות על המוטות המקבילים כך שלא מתקיים מגע של הרגליים בקרקע. ירידה איטית ומבוקרת עד לזווית של כ־90 מעלות במפרק המרפק ועלייה מהירה ללא נעילת מרפקים (מרפקים ישרים); בשלב העלייה מתרחשות התנועות הבאות: פשיטה (יישור) במפרק המרפק וכפיפה במפרק הכתף. יש לוודא כי הגו ישר לאורך כל ביצוע התרגיל. עבודה בסטים: לדוגמה: 3 סטים של 15 חזרות בכל סט. מנוחה של 30–60 שניות בין כל סט. ישנם סוגים שונים ומגוונים של עליות מקבילים: עליות מקבילים באחיזה צרה – מתן דגש רב יותר על חיזוק שריר הזרוע התלת ראשי. עליות מקבילים באחיזה רחבה – אחיזה זו מגדילה את מעורבותו של שריר החזה הגדול בביצוע התרגיל (בעיקר את סיבי השריר התחתונים). עליות מקבילים בטבעות – קשות יותר לביצוע, עקב הדרישה הגופנית לגיוס כוח רב וקבוצות שרירים שיאפשרו להתמודד עם היציבות הפחותה, לשאוף לאיזון ולהשלים את התנועה. מקבילים (התעמלות) חדר כושר שריר הזרוע התלת-ראשי מדיה וקבצים בנושא עליית מקבילים בוויקישיתוף
Sippy Cup

Sippy Cup (בעברית: גביע סיפי) הוא סינגל שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-31 ביולי 2015, על ידי חברות התקליטים וורנר שאפל מיוזיק ואטלנטיק רקורדס, כסינגל השלישי והאחרון מתוך האלבום. עם יציאתו נכנס השיר אל המקום ה-18 במצעד השירים האלטרנטיביים הדיגיטליים. השיר נכתב על ידי מלאני מרטינז, ג'רמי דוסוליאט וטים סומרס והופק על ידי וואן לאב, אשר עבד עם מרטינז על שירה "Dollhouse", שיצא בשנת 2014. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות. הווידאו קליפ הרשמי של השיר הועלה לערוץ היוטיוב של מלאני מרטינז ב-30 ביולי 2015, יום לפני צאתו כסינגל. בתחילת הקליפ, ניתן לראות את מרטינז בחדר השינה שלה, כשהיא במיטה ולילה בחוץ. בהמשך, ניתן לראות סצנות שונות ביניהן סצנת רצח. נכון למאי 2020, מונה הצפיות של הקליפ עומד על למעלה מ-71 מיליון צפיות. מידע על היצירה "Sippy Cup" באתר מיוזיק בריינז מידע על הסינגל "Sippy Cup" באתר מיוזיק בריינז סרטון השיר "Sippy Cup" באתר יוטיוב Cry Baby (Deluxe Edition), נבדק ב-2020-05-01 Melanie Martinez – Sippy Cup (באנגלית), נבדק ב-2020-05-01 Sippy Cup, נבדק ב-2020-05-01 Charts, Billboard Jacqueline Bashaw, Album Review: Melanie Martinez — ‘Cry Baby’, Medium, ‏2017-02-27 (באנגלית) Melanie Martinez – Dollhouse (באנגלית), אורכב מ-המקור ב-2016-07-09, נבדק ב-2020-05-01 Gold & Platinum, RIAA (באנגלית) Melanie Martinez - Melanie Martinez - Sippy Cup (Official Music Video)Soap "Sippy Cup (Explicit): Melanie Martinez". Amazon.com. Retrieved March 4, 2016., www.amazon.com
Gingerbread Man

Gingerbread Man (בעברית: איש לחם זנגביל) הוא סינגל שהוקלט על ידי הזמרת-יוצרת האמריקאית מלאני מרטינז, מתוך המיני-אלבום השלישי שלה, Cry Baby's Extra Clutter EP. השיר יצא לאור ב-23 בדצמבר 2015, על ידי חברת התקליטים אטלנטיק רקורדס, כסינגל הראשון והיחיד מתוך המיני-אלבום. בנוסף לכך, יצא השיר לכבוד כ-"מתנה ממלאני מרטינז לכבוד חג המולד". השיר נכתב על ידי מלאני מרטינז לבדה והופק על ידי מייקל קינן ועל ידי המפיק המוזיקלי ארתור מקארתור. את הטיזר הרשמי של השיר פרסמה מרטינז בעמוד הטוויטר שלה ב-21 בדצמבר 2015. השיר לא תוכנן לעלות לאייטונס, אך בהמשך עלה לשם. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. האודיו הרשמי של השיר הועלה לערוץ היוטיוב של מלאני מרטינז ב-23 בדצמבר 2015, ביום צאתו כסינגל. האודיו צבר קרוב ל-30 מיליון צפיות בסך הכול. מידע על היצירה "Gingerbread Man" באתר מיוזיק בריינז מידע על הסינגל "Gingerbread Man" באתר מיוזיק בריינז סרטון השיר "Gingerbread Man" באתר יוטיוב Melanie Martinez (2) - Cry Baby's Extra Clutter EP, Discogs (באנגלית) Melanie Martinez (2) - Gingerbread Man, Discogs (באנגלית) Melanie Martinez Shares Sweet and Spicy New Track, ‘Gingerbread Man’, Spin, ‏2015-12-23 Melanie Martinez – Gingerbread Man (באנגלית), נבדק ב-2020-05-01 Gingerbread Man - Single by Melanie Martinez, Apple Music (באנגלית) Gingerbread Man, נבדק ב-2020-05-01 Melanie Martinez - Gingerbread Man (Official Audio)
ראימירו

ראימירו (Reimiro) הוא קישוט בצורת סהר שלבשו בעבר תושבי אי הפסחא על גבי החזה. מקור השם במילים "ראי" – "ירכתיים" או "חרטום" בשפת הרפה נוי – ו"מירו", סירה. הסהר מייצג אם כך קאנו פולינזי. אף על פי שעץ היה חומר גלם נדיר על אי הפסחא במאות ה-18 וה-19, כמה עבודות ייחודיות של גילוף בעץ שבהן היה דגש על פרטים קטנים נמצאו באי, ובהן ה"ראימירו". כל צד של "ראימירו" מסתיים בפרצוף אנושי מעוטר בזקנקן, ולעיתים רק בצד אחד מגולפות פנים. בצד החיצוני היו שתי בליטות קטנות ומחוררות שדרכן נמתח חוט, שאפשר לתלות את הראימרו. הצד הפנימי הכיל חלל שמולא בגיר עשוי אבקת קונכיות. "ראימירו" בצבע אדום מופיע על דגל אי הפסחא. נראה כי היה בכתב ההירוגליפי רונגו-רונגו סימן שתיאר את ה"ראימירו" (). אף על פי שהפנים האנושיות על ה"ראימירו" ייחודיות לאי הפסחא, תכשיטי-החזה הם חלק ממסורת רחבה יותר. באיי שלמה, למשל, נשים לובשות על החזה קונכיות הדומות ל"ראימירו". "ראימירו" על דגל אי הפסחא. "ראימירו" גדול (61 סנטימטרים) עם פרצופים מסוגננים. ייתכן כי תכשיט-חזה בגודל כזה נלבש על ידי גברים. "ראימירו" שנכתב עליו בכתב הרונגו-רונגו. אישה מאיי שלמה שעל החזה שלה קונכייה הדומה ל"ראימירו". מדיה וקבצים בנושא ראימירו בוויקישיתוף Splendid Isolation: Art of Easter Island, קטלוג של תערוכה במוזיאון המטרופוליטן, המכיל חומר על ראימירו ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
Piggyback

Piggyback הוא סינגל שהוקלט על ידי הזמרת-יוצרת האמריקאית מלאני מרטינז. השיר יצא לאור ב-22 בדצמבר 2017, בהוצאה עצמית, כסינגל שלא מתוך אלבום וכסינגל חזרתה של מרטינז, לאחר שלא הוציאה סינגל מאז דצמבר 2015. השיר יצא בעקבות מחלוקת בין מלאני מרטינז לטימותי הלר בנושא תקיפה מינית ואונס. בתחילת דצמבר 2017, הפנתה אישה אנונימית (טימותי הלר) שהכירה את מלאני מרטינז, האשמות כלפיה בגין תקיפה מינית ואונס באמצעות טוויטר. בתגובה, צייצה מרטינז כי אותן ההאשמות "זעזעו אותה והעציבו אותה" ולאחר מכן, הוציאה את השיר הזה. כל הסוגיה גררה תגובות רבות מכלי התקשורת ומבקרי המוזיקה. מבקרי המוזיקה האמינו כי "Piggyback" סובב סביב הסוגיה שהסעירה את הרשת באותם הזמנים. לאי פרנסס מ-PopCrush ביקרה בצורה קשה את הסוגיה, תוך שדיברה על מרטינז עצמה ועל סוגי האנשים אליהם היא מתחברת. גם ב-Idolator ביקרו את השיר ואת כל מה שסבב סביבו. מידע על היצירה "Piggyback" באתר מיוזיק בריינז מידע על הסינגל "Piggyback" באתר מיוזיק בריינז סרטון השיר "Piggyback" באתר יוטיוב Melanie Martinez – Piggyback (באנגלית), נבדק ב-2020-05-01 PIGGYBACK (באנגלית), נבדק ב-2020-05-01 Erica Russell, Melanie Martinez Accused of Sexually Assaulting Former Friend, PopCrush (באנגלית) Jordan Miller·Melanie Martinez·December 22, 2017·2 Comments·2 min read, Melanie Martinez Drops New Song “Piggyback” In Response To **** Accusations, BreatheHeavy.com (באנגלית) Melanie Martinez Shares Additional Comments in Response to Rape Accusation, Billboard, ‏2017-12-10 Melanie Martinez Premieres New Song “Piggyback”, Still Claims Rapist Accusations Are False, Directlyrics (באנגלית) Lai Frances, Melanie Martinez Calls Out Fake People in New Song 'Piggyback', PopCrush (באנגלית) Melanie Martinez Addresses Rape Allegations In New Song “PIGGYBACK”, idolator, ‏2017-12-22 'The Voice' Contestant Melanie Martinez Released A Song Attacking Her Former Best Friend Who Accused Her Of Rape — And The Lyrics Are Harsh, YourTango, ‏2017-12-30 (באנגלית) Melanie Martinez Released A New Song In Response To Rape Allegations, And The Lyrics Are... Interesting, Perez Hilton, ‏2017-12-23 (באנגלית)
רונן כוכבי

רונן כוכבי (נולד ב-1977) הוא גיטריסט, מפיק מוזיקלי ומוזיקאי ישראלי. החל מ-1998, היה כוכבי חבר בלהקת ה-פאנק הישראלית, "מרסדס בנד". ב-2004 הוציאה הלהקה את אלבום הבכורה שלה, "מרסדס בנד". ב-2007, במהלך הקלטת אלבומה השני, עזב כוכבי את מרסדס בנד. ב-2010 הוציא כוכבי את אלבום הסולו הראשון שלו, "Brixton Bootleg". ב-2013 הוציא את אלבום הסולו השני, "biRdS". 2004: מרסדס בנד (עם מרסדס בנד) 2010: Brixton Bootleg 2013: biRdS רונן כוכבי, באתר בנדקמפ ליאת לוי, העיר תל אביב, רונן כוכבי: "אני ממש לא רוקסטאר", באתר הארץ, 30 ביולי 2010 הדר זילברשטיין, עכבר העיר, לא מתפשר: הסיפורים מאחורי השירים של רונן כוכבי, באתר הארץ, 16 במאי 2013 עינב שיף‏, בכורה: הדרך החדשה של רונן כוכבי, באתר וואלה, 24 בנובמבר 2009 רונן כוכבי, דף שער בספרייה הלאומית ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
Copy Cat

Copy Cat (בעברית: חַקְיָן) הוא סינגל שהוקלט על ידי הזמרת-יוצרת האמריקאית מלאני מרטינז, כסינגל שלא מתוך אלבום. השיר יצא לאור ב-5 ביוני 2020, על ידי חברת התקליטים אטלנטיק רקורדס. בשיר משתתפת הראפרית האמריקאית טיארה וואק. השיר נכתב על ידי מלאני מרטינז וטיארה וואק והופק על ידי מייקל קינן, שעבד עם מרטינז בשיריה "Piggyback",‏ ו-"Gingerbread Man". ב-8 בינואר 2020, מרטינז עשתה באינסטגרם שלה לייב, בו היא דיברה על השיר ועל פרטי המיני-אלבום After School, תוך שחשפה שהיא תשתף פעולה עם ראפרית בסינגל הראשון מתוכו. אך לבסוף לא נכלל באלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. האודיו הרשמי של השיר הועלה לערוץ היוטיוב של מלאני מרטינז ב-10 בפברואר 2020, ביום צאתו כסינגל. האודיו צבר כ-30 מיליון צפיות בסך הכול. מידע על הסינגל "Copy Cat" באתר מיוזיק בריינז סרטון השיר "Copy Cat" באתר יוטיוב copycat in Hebrew | Morfix Dictionary מילון ותרגום מורפיקס | copycat תרגום, באתר מורפיקס Melanie Martinez (Ft. Tierra Whack) – Copy Cat (באנגלית), נבדק ב-2020-05-01 Copy Cat (feat. Tierra Whack), נבדק ב-2020-05-01 Melanie Martinez – Piggyback (באנגלית), נבדק ב-2020-05-01 Melanie Martinez Shares Sweet and Spicy New Track, ‘Gingerbread Man’, Spin, ‏2015-12-23 Melanie Martinez (@littlebodybigheart) • Instagram photos and videos, www.instagram.com (באנגלית) Melanie Martinez - Copy Cat (feat. Tierra Whack) [Official Audio]
Lunchbox Friends

Lunchbox Friends (בעברית: חברים לארוחת הצהריים) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-10 בינואר 2020, על ידי חברת התקליטים אטלנטיק רקורדס. עם יציאתו נכנס השיר אל המקום ה-15 במצעד ה-Vevo של הבילבורד. השיר נכתב על ידי מלאני מרטינז ביחד עם מייקל קינן והוא הופק על ידי מייקל קינן גם כן, שעבד עם מרטינז בשיריה "Piggyback",‏ ו-"Gingerbread Man". השיר יצא במקור ב-5 בספטמבר 2019, טרם יצא אלבום האולפן השני שלה, K-12. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות. הווידאו קליפ הרשמי של השיר הועלה לערוץ היוטיוב של מלאני מרטינז ב-10 בינואר 2020. הקונספט של הקליפ הוא מסעדה, בה סועדת מרטינז וחברותיה. לאורכו של הקליפ, ניתן לראותה כשהיא מדברת אל החברות שלה (שנראות זהות אחת לשנייה) ובסצנות שונות ניתן לראותה כשהיא רוקדת. נכון למאי 2020, מונה הצפיות של הקליפ עומד על קרוב ל-4 מיליון צפיות. סרטון השיר "Lunchbox Friends" באתר יוטיוב מידע על הרצועה "Lunchbox Friends" באתר ספוטיפיי Melanie Martinez – Lunchbox Friends (באנגלית), נבדק ב-2020-05-01 Chart Search, Billboard Melanie Martinez – Piggyback (באנגלית), נבדק ב-2020-05-01 Melanie Martinez Shares Sweet and Spicy New Track, ‘Gingerbread Man’, Spin, ‏2015-12-23 Lunchbox Friends, נבדק ב-2020-05-01 Melanie Martinez - Lunchbox Friends [Official Music Video]
יחסי מונקו–פלאו

יחסי מונקו–פלאו הם היחסים הדיפלומטיים הרשמיים שבין נסיכות מונקו לבין הרפובליקה של פלאו. ב-5 בפברואר 2012 ביקר נשיא פלאו ג'ונסון טוריביונג בנסיכות מונקו ונפגש עם אלבר השני, נסיך מונקו. המפגש בין שני המנהיגים הללו הסתיים ביצירת מזכר הבנות בין שתי המדינות שמכונן יחסים דיפלומטיים ביניהן ובנוסף לכך מסדיר שיתופי פעולה ביניהן בתחום השמירה על הסביבה ובפרט על המשאבים שנמצאים באוקיינוס. קרן הנסיך אלבר השני תומכת בממשלת פלאו ביוזמתה להקים אזור מוגן ושמורת טבע ימית שיכסה יותר מ-10 אחוזים מהשטח הימי של המדינה. בנוסף לכך, קרן הנסיך אלבר השני תומכת בממשלת פלאו כספית ומעורבת במחקר שהחל בשנת 2018 בנוגע להשפעת חלקיקי הפלסטיק המצויים באוקיינוס על בריאות האלמוגים. בחודש מרץ 2013 נסע הזוג המלכותי המונגאסקי לפלאו כחלק מפעילות הקרן. הם נפגשו עם הנשיא טומי רמנגסאו בעת שהותם במדינת הארכיפלג. מונקו אינה מיוצגת בפלאו, הן בדרג השגרירות והן בדרג הקונסולרי. פלאו אינה מיוצגת במונקו, הן בדרג השגרירות והן בדרג הקונסולרי. Sanctuaire Marin National des Palaos, קרן אלבר השני, נסך מונקו PICRC, Scientific center of Monaco receive grant to study effects of Microplastics on coral health, איילנד טיימס, 2018